Norwegian Wood (festival)

Norwegian Wood er en musikkfestival i Frognerbadet i Oslo, ved Frognerparken. Festivalens navn henspiller på The Beatles-låten «Norwegian Wood».
Festivalen ble startet av Finn Jørgen Roll, Sten Randers Fredriksen og Haakon Hartvedt i 1992. De stiftet Norwegian Wood Company AS for å eie og drive festivalen. 
I 2003 solgte Hartvedt sine 33 % av aksjene til Finn Jørgen Roll og Sten Randers Fredriksen. I 2012 kjøpte Jørgen Roll alle aksjene til Sten Randers Fredriksen, og ble derigjennom eneaksjonær. 
På PROFF.NO er det oppgitt at Norwegian Wood Company AS pr 2017 hadde følgende to aksjonærene: Finn Jørgen Roll (75,51 %) og Arjuna AS, heleid av Per Karsten Ims, (24,49 %).
Per Karsten Ims ble styreformann april 2017. I november 2017 ble Norwegian Wood Company AS slått konkurs.[1]  "Ølgründeren" Henning Thoresen sier til Aftenposten i desember 2017 at han vil prøve seg i festivalbransjen og redde Norwegian Wood og "samle gode krefter for å skape feelgood-stemning i Frognerbadet» 14. til 16. juni 2018. 
De to første festivalene (1992 og 1993) ble arrangert i Ormekollen på Bærums Verk i Bærum. Fra og med 1994 har festivalen blitt arrangert på Frognerbadet. (Unntatt i 2016 da den ble arrangert på Sukkerbiten ved Operaen.) 
Norwegian Underwood har siden starten i 1992 vært kjent for å slippe til nye band fra underskogen. Festivalen samarbeidet i en årrekke med NRK Urørt så bandene som siktet mot Underwood-scenen også kunne bli hørt både før og etter selve festivaldagene. Norwegian Youngwood ble startet i 2007 og var et festivalarrangement på dagtid for skoleelever fra Oslo og Akershus i samarbeid med Den kulturelle skolesekken. Der har blant andre Erik & Kriss og Samsaya opptredd.I 2018 ble festivalen avlyst.


== Gjennomførte arrangementer ==


=== 2006 ===
I 2006 ble festivalen avholdt fra 14. til 18. juni. Den største artisten dette året var Roger Waters fra Pink Floyd, som fremførte alle låtene fra albumet «Dark Side Of The Moon». Roger Waters satte også rekord som den enkeltartisten som har trukket flest, med et publikum på 8 000.


=== 2007 ===

Den 16. Norwegian Wood ble i 2007 gjennomført fra 14. til 17. juni med over 20 000 besøkende. Youngwood ble arrangert for første gang.


=== 2008 ===

I 2008 ble Norwegian Wood gjennomført fra 12. til 15. juni med blant annet artistene Foo Fighters, Queens of the Stone Age, Madrugada og Alanis Morissette.


== Utvalgt liste over artister som har spilt på hovedscenen til Norwegian Wood ==
1992: Johnny Cash, Steinar Albrigtsen, Leif Ove Andsnes, Black Press
1993: The Jayhawks, Ulf Lundell, deLillos
1994: Jethro Tull, John Trudell, Anne Grete Preus
1995: Van Morrison, Bo Kaspers Orkester
1996: Savoy, Emmylou Harris, The Kinks, Gin Blossoms, Grant Lee Buffalo, Iggy Pop
1997: Simple Minds, Loudon Wainwright III
1998: Bob Dylan, Van Morrison, Lisa Loeb, Lou Reed, Anouk
1999: Suede, Wilco, Bigbang, Bertine Zetlitz, Faithless, James Taylor
2000: Van Morrison, Morten Abel, Lynyrd Skynyrd, Bryan Ferry, Bigbang, Jaga Jazzist
2001: Madrugada, Ulf Lundell, Sting, Tom McRae
2002: Gluecifer, Iggy Pop, Jaga Jazzist, Suzanne Vega, Faithless, Sahara Hotnights, bob hund, Askil Holm
2003: Audioslave, Tom McRae, The Dandy Warhols, The Hellacopters, DumDum Boys, Gåte, Kaizers Orchestra, Counting Crows
2004: David Bowie, The Cardigans, Wilco, Ash, The Hives
2005: System of a Down, Crosby, Stills & Nash, Tori Amos, Tom McRae, 3 Doors Down, Roxy Music, deLillos
2006: Roger Waters, Kent, Mew, Maria Mena, Turbonegro, Deftones, Soulfly, Richard Hawley, Gnarls Barkley, David Gray
2007: Wolfmother, Korn, Travis, Brian Wilson, Tori Amos, Evanescence, The Waterboys
2008: Foo Fighters, Dinosaur Jr., Queens of the Stone Age, Jimmy Eat World, Madrugada, Billy Talent, Rufus Wainwright, Paramore, Alanis Morissette, Hellbillies, Tift Merritt.
2009: Keane, Neil Young, Bigbang, Nick Cave and the bad seeds, Duffy, Lars Lillo-Stenberg
2010: Raga Rockers, Porcupine Tree, DumDum Boys, Mark Knopfler, Roger Hodgson, Jackson Browne
2011: Ringo Starr, Rumer, Eric Clapton, Eagles, Patti Smith, Nick Lowe


== Underwood ==
Norwegian Underwood er en del av musikkfestivalen Norwegian Wood og har siden starten i 1992 vært kjent for å slippe til band fra underskogen. Samarbeidet med NRK Urørt gjør at bandene som sikter mot Underwoodscenen også kan bli hørt både før og etter selve festivaldagene.
Noen artister som har spilt på Norwegian Underwood:

Null$katte$nylterne,
Uncle's Institution,
Superfamily,
Sgt. Petter,
Hopalong Knut,
Askil Holm,
Johndoe,
Kaizers Orchestra,
Real Ones,
Poor Rich Ones,
Emmerhof & The Melancholy Babies
No Torso


=== Utvalgt liste over artister som har spilt på Underwood ===
1997: Spleen, Poor Rich Ones, Onkel Tuka, Lost in Egoland
1998: Simple, Ras Nas, Phantoms, Home Groan, Craven, Bönkers, Blåmann, Attack
1999: The Chairs, The Beatbandits, Taxi, Luck Muh, Lillemor, Hûsh, Homo Lupus, Clark, Among Elves
2000: Zuma, Vidar Vang, Skavank, Seven, Real Ones, Orango, Muddler Minnow, Morris, Katthult, Kaizers Orchestra, Emmerhof & The Melancholy Babies, Dubbel Darr, Bloom
2001: Who, Toadstool, The substitutes, Jamesband, Gus Panser, Fountainheads, American Suitcase.
2002: Thereel, NOD Campaign, Tennis, Sissy Dogfish, Popscore, Merlin, Johndoe, Hugo, Alley Apple
2003: Velter, The Crew, Splitimage, Panzer, Orbo & the longshots, Hopalong Knut, Hayseed, Dirty Callahans
2004: Sgt. Petter, Superfamily, The Love Revolt, Shaun Bartlett, Shirleys Temple, Null$katte$nylterne, Jennifer Peach
2005: Auden Prim, Blind Archery Club, Congressen, Lukas Kasha, Karianne Arntzens Band, Movie, Rex Rudi, Suzuka, Uncle's Institution
2006: D.O.G., Harmonica, Haugesund Popensemble, Pale Kids, The Blackbirds, Third Invention, Tim, Trigger
2007: Caligvla's Sisters, Dobbelmono, No Torso, PostScriptum, Pulverhund, Rover, StMorritz, Yoyoyo Acapulco
2008: Andre Holstad, Merlin, Matias Tellez, The Cute Crash Combo, Wow!signal, Freddy & The Casuals, Pipedream, A Day At the Gym
2010: Casa Murilo, Honningbarna, Jack Dalton, Blood Command, Your Headlights Are On, Myrna Braza, Phone Joan, Forza


== Referanser ==


== Eksterne lenker ==
Offisielt nettsted 
NRKs dekning av Norwegian Wood (video, bilder og omtaler)


== Eksterne lenker ==
Norwegian Underwoods artistliste fra 1997 til 2007